**Tanúsítási eljárás**

**Szabályzata**

 **A PÉLDÁNY SORSZÁMA:**

 A PÉLDÁNY TULAJDONOSA

 **NÉV:**

 **MUNKAKÖR:**

**Fejezet címe Oldalszám**

[1. Bevezetés 3](#_Toc366763281)

[2. Minőségpolitika 4](#_Toc366763282)

[3. Függetlenségi és titoktartási politika 5](#_Toc366763283)

[4. A Kaposvár kincs tanúsító védjeggyel kapcsolatos adatok 6](#_Toc366763284)

[4.1. A védjegy jogosultja 6](#_Toc366763285)

[4.2. A védjegy adatai 6](#_Toc366763286)

[4.3. A védjegy jogosultsági köre 7](#_Toc366763287)

[5. Általános követelmény 7](#_Toc366763288)

[6. A védjegyhasználatra vonatkozó általános szabályok 8](#_Toc366763289)

[7. A tanúsítási rendszerben résztvevő szervezetek 8](#_Toc366763290)

[7.1. Kaposvár Megyei Jogú Város Önkormányzata (AZ ÖNKORMÁNYZAT) 8](#_Toc366763291)

[7.2. Ügyvivő Szervezet 8](#_Toc366763292)

[7.3. Bíráló Bizottság 10](#_Toc366763293)

[7.4. Tanúsítási Bizottság 11](#_Toc366763294)

[8. A tanúsítási eljárás rendje 12](#_Toc366763295)

[8.1. A tanúsítási eljárás kérelmezése, a kérelmek kezelése 12](#_Toc366763296)

[8.1.1. Bírálatok szervezése 12](#_Toc366763297)

[8.2. A bírálat 13](#_Toc366763298)

[8.2.1. Tanúsítási Bizottsági ülések szervezése 14](#_Toc366763299)

[8.3. Elbírálás 15](#_Toc366763300)

[8.4. A védjegy használati jog engedélyezés, védjegyhasználati engedély kiadása 15](#_Toc366763301)

[8.5. A védjegy használata 16](#_Toc366763302)

[8.6. Időtartam 16](#_Toc366763303)

[8.7. Változások bejelentése, kezelése 16](#_Toc366763304)

[8.8. A védjegyhasználati jog megszűnése 16](#_Toc366763305)

[8.9. A védjegyhasználati jog megsértése 17](#_Toc366763306)

[9. A védjegyhasználat ellenőrzése 17](#_Toc366763307)

[9.1. Rendszeres utóellenőrzés 17](#_Toc366763308)

[9.2. Az utóellenőrzés értékelése 18](#_Toc366763309)

[9.3. Eseti utóellenőrzés 18](#_Toc366763310)

[10. A védjegyhasználati engedély és a védjegy használati jog használatának költségei 18](#_Toc366763311)

[11. Pályázati költségek 18](#_Toc366763312)

[11.1. Nevezési díj 18](#_Toc366763313)

[11.2. Laboratóriumi és helyszíni vizsgálatok díja 19](#_Toc366763314)

[11.3. A védjegy használati díja 20](#_Toc366763315)

[11.4. Utóellenőrzési költségek 20](#_Toc366763316)

[12. A tanúsítási rendszerben résztvevő szervek kötelességei 20](#_Toc366763317)

[13. A védjegy használati jogot elnyert termék előállítójának kötelességei 21](#_Toc366763318)

[14. A tanúsítási rendszer működtetéséhez kapcsolódó dokumetumok kezelése 21](#_Toc366763319)

|  |
| --- |
| **Módosítások:** |

**MELLÉKLETEK**

|  |  |  |
| --- | --- | --- |
| **Ssz.** | **Megnevezés** | **Érvényesség dátuma** |
| - | - | - |
|  |  |  |
|  |  |  |
|  |  |  |
|  |  |  |
|  |  |  |

# Bevezetés

Kaposvár Megyei Jogú Város Önkormányzata (továbbiakban: Önkormányzat) olyan komplex helyi élelmiszer programot kíván megvalósítani, amelynek célja a helyi termelés és fogyasztás összekapcsolása. A projekt célkitűzései két területre koncentrálnak. Az első a helyi élelmiszereket forgalmazó üzlet kialakítása a Kaposvári nagypiac területén (7400 Kaposvár, Baross Gábor u. 5-15.). Ennek beszállítói körét mind a városban tevékenykedő élelmiszer feldolgozó vállalatok, mind a helyi őstermelők alkotják. Az üzletben kb. 200 termék megjelenítését célozzuk meg. A másik terület ezen élelmiszerek tanúsítását biztosító védjegy kialakítása, amelynek feladata a helyi jelleg garantálása, és a termékek megkülönböztetése.

A projekt célcsoportjait a két fő tevékenységi kör (az üzlet kialakítás és a védjegy létrehozás) alapvetően meghatározza. Az üzlet kialakításával a cél a helyi élelmiszerek fogyasztásának ösztönzése. Ennek megfelelően lakossági célcsoportok állnak a fókuszban. Elsőként a háztartások vezetői, mint a családi élelmiszer-beszerzésről döntő személyek, állnak a kommunikáció fókuszában. A lakossági célcsoporton belül kezeljük a gyerekeket (4-15 éves korig) is. Véleményünk szerint a gyerekek megszólítása kulcsfontosságú tényező, mivel a helyi termékek és védjegyek megismertetése mind a szüleik-, mind a saját vásárlásaikra a jövőben nagy hatással lehet. A lakossági célcsoporton belül elkülönítve kezeljük a Kaposváron kívül élő lakosokat, itt konkrét cél a régió élelmiszereinek megismertetése a megye nagyobb városaiba és a megyeszékhelyre látogatókkal. Így a Kaposvár közvetlen agglomerációjához tartozó lakosok is megismerhetik a kaposvári helyi termék boltot és annak védjegyével rendelkező termékeket. A védjegyhez kapcsolódó tevékenységek célcsoportjai a vállalati döntéshozók köréből az élelmiszeripari KKV-k vezetői, valamint az őstermelők. A védjegyezés célja, hogy az ezen kör által előállított élelmiszereket a lakosság körében megkülönböztessük, így növelve a piaci erejüket. Fontos célcsoport még az közintézmény vezetők (iskolaigazgatók, hivatalok vezetői stb.) köre, akik elsődleges döntéshozói pozíciójuk miatt stratégiai kérdésekért felelnek.

Mindezek alapján a „Kaposvár kincse” termék megfelelőség tanúsításának célja

* A Kaposváron és 40 kilométeres vonzáskörzetében, de legfeljebb Somogy megyében előállított (tehát a megyén kívül előállított termékek nem jogosultak a védjegyre akkor sem, ha a város 40 km-es körzetén belül kerülnek előállításra) termékek megkülönböztetése, kihangsúlyozása a piaci áruválasztékban.
* A tanúsítottan megbízható, jó minőségű helyi termékek fókuszba állítása a fogyasztók körében (A fogyasztó az a személy aki, gazdasági vagy szakmai tevékenység körén kívül árut vesz, rendel, kap, használ, illetve akinek a részére a szolgáltatást végzik, továbbá aki az áruval vagy szolgáltatással kapcsolatos tájékoztatás vagy ajánlat címzettje.).
* A fogyasztók tájékoztatásán keresztül a fogyasztói döntések befolyásolása, az egészségtudatosság és a környezettudatosság fejlesztése.
* A termelők ösztönzése a minőségfejlesztésre, ezáltal közvetett módon a helyi gazdaság fejlesztése.
* Kaposváron és 40 kilométeres körzetében, Somogy megye területén belül, a fenntarthatóbb életmód közvetlen elősegítése.

# minőségpolitika

Az Önkormányzat célja, hogy felhívja a fogyasztók figyelmét a jó és megbízható terméket előállító kaposvári és „kaposvárközeli” gyártók termékeire.

Az Önkormányzat olyan tanúsítási rendszert működtet, mely biztosítja azt, hogy a „Kaposvár kincse” védjegyet csak Kaposváron és 40 kilométeres körzetén, Somogy megye területén belül előállított, megbízható és jó minőségű termék viselhesse.

Az Önkormányzat által működtetett terméktanúsítási rendszer (továbbiakban: tanúsítási rendszer) működését a jelen Szabályzatban határozzuk meg.

Jelen Szabályzatot Az Önkormányzat vezetése jóváhagyta és alkalmazásukat kötelezően elrendelte a tanúsítási eljárásban részt vevő valamennyi munkatárs számára.

Az Önkormányzat célja biztosítani a teljes függetlenséget, pártatlanságot és titoktartást a terméktanúsításhoz kapcsolódóan a megfelelő szakmai színvonal mellett.

# FÜGGETLENSÉGI ÉS TITOKTARTÁSI Politika

Az Önkormányzat biztosítja a terméktanúsítási rendszer működtetése során a teljes függetlenséget és pártatlanságot az alábbiak megvalósításával:

* A Licencevevők (Védjegyhasználók) részére nem akadályozzuk a terméktanúsítási rendszer igénybevételét, azaz terméktanúsítási tevékenységünk és az ezzel kapcsolatos adminisztráció nem diszkriminatív jellegű.
* Minden tag részére hozzáférhetővé tesszük a terméktanúsítási tevékenységünket.
* Terméktanúsítási tevékenységünk csak a „Kaposvár kincse” védjegy megszerzésére beadott termékekre vonatkozik.
* Az Önkormányzat felelőssége a terméktanúsítási tevékenységünk során a terméktanúsítás megadására, fenntartására, felfüggesztésére és visszavonására vonatkozik.
* Az Önkormányzat nyilvánosságra hozza a védjegy használatra jogosult termékeket a közvélemény számára.
* Az Önkormányzat a bizalmat a terméktanúsítás iránt a dokumentált szervezeti felépítése illetve a tanúsítási eljárásba vont elismert szakértők megbízásával biztosítja. A tanúsításról az értékelésben részt nem vett, attól független személyek döntenek.
* A terméktanúsításban részt vevő szakértők nem rendelkeznek semmilyen érdekeltséggel, mely befolyásolhatná a tanúsítási folyamat eredményeit. A terméktanúsítási folyamatban nem vehet részt olyan személy, aki a megelőző két évben bármilyen függőségi kapcsolatban volt a pályázóval, és erről írásban nyilatkoznak (Titoktartási és függetlenségi nyilatkozat).
* Az Önkormányzat tevékenységei nem befolyásolják a tanúsítások bizalmas jellegét, tárgyilagosságát és pártatlanságát. Nem végzünk tanácsadási tevékenységet és nem ajánlunk olyan szolgáltatást, amely veszélyeztetheti a terméktanúsítási folyamat bizalmasságát, tárgyilagosságát vagy pártatlanságát.
* Az alvállalkozók, akik a terméktanúsításban részt vesznek, titoktartási nyilatkozatot írnak alá, ezen felül írásban nyilatkoznak a függetlenségükről, mely értelmében a terméktanúsítást igénylő cégnél más tevékenységet nem folytatnak, illetve üzleti érdekek, vagy ellenérdekek nem kapcsolják az igénylő céghez.

# A „Kaposvár Kincse” védjeggyel kapcsolatos adatok

## A védjegy jogosultja

Megnevezés: Kaposvár Megyei Jogú Város Önkormányzat

Székhely: 7400 Kaposvár, Kossuth tér 1.

## A védjegy adatai

A „Kaposvár kincse” terméktanúsító védjegy - a továbbiakban röviden: védjegy – formája, felirata, elemei:



A védjegy alkalmazására vonatkozó részletes szabályokat az Arculati Kódex tartalmazza.

## A védjegy jogosultsági köre

Védjegy bejelentés időpontja: ………………………..

Ügyszám: ………………………..

Adatközlés napja: ………………………………….

Osztály:

Bécsi osztályozás:

Bejelentő: Az Önkormányzat, Székhely 7400 Kaposvár, Kossuth tér 1.

Az oltalmi kör további területekre történő kiterjesztése folyamatban van, a megjelölés hasznosítását a védjegytulajdonos a Nizza Osztályozási Rendszer szerinti 29., 30., 31., 33. áruosztályba tartozó árukra és szolgáltatásokra ki kívánja terjeszteni. Ennek megfelelően a minősítési feltételeknek megfelelő bármilyen – az osztályokba sorolható – áru vagy szolgáltatás esetén használható.

# Általános követelmény

A „Kaposvár kincse” védjegyre azok pályázhatnak, akik a pályázat benyújtásával egyidejűleg önkéntesen vállalják a tanúsítási rendszer szabályzataiban meghatározott feltételek teljesítését és betartását, valamint megfelelnek az alábbi követelményrendszernek:

* a pályázott termék végleges alakját Kaposváron vagy Kaposvár 40 kilométeres körzetében, de legfeljebb Somogy megyében nyerte el,
* a pályázott termék és a pályázó megfelel a rá vonatkozó előírásoknak (pl. szabvány, jogszabály),
* a pályázott termék megbízható, jó minőségű,
* legalább egy tulajdonságban kiemelkedő szintű minőséget képvisel.

# A védjegyhasználatra vonatkozó általános szabályok

A védjegy használatára vonatkozó kérelem (pályázat) benyújtása önkéntes. A védjegy csak a Használati Szerződésben és az Arculati Kódexben előírtak szerint használható.

A tanúsítási folyamatban résztvevő személyek írásban nyilatkozatot tesznek - az eljárás során tudomásukra jutott - gyártási, üzemi és üzleti titkok megőrzéséről. A titoktartási kötelezettség az elutasított pályázatok és pályázók adataira is vonatkozik.

# A tanúsítási rendszerben résztvevő szervezetek

## Kaposvár Megyei Jogú Város Önkormányzata (Az Önkormányzat)

A „Kaposvár kincse” megfelelőség tanúsítási rendszer létrehozásával és működtetésével, mint tulajdonos az alábbiakról gondoskodik:

* a rendszer működéséhez szükséges gazdasági feltételek biztosításáról,
* a rendszer működtetéséhez szükséges szabályozási feltételek rendelkezésre állásáról,
* a Tanúsítási Eljárás Szabályzatának jóváhagyásáról, módosításáról,
* a rendszer széleskörű megismertetését elősegítő marketing és kommunikációs programok tervezéséről és megvalósításáról.

## Ügyvivő Szervezet

Az Ügyvivő Szervezet működésének célja a Az Önkormányzat által működtetett „Kaposvár kincse” védjegy adminisztratív és szervezési feladatainak ellátása, a tanúsítási eljárás szabályozási rendszerének kialakítása, valamint a szabályozások kidolgozása, folyamatos karbantartása és fejlesztése, a tanúsítási eljárás teljes körű lebonyolítása, a nevezési díj beszedése, a használat teljes körű ellenőrzése a ellenőrzése, a használati szerződések megkötése, a használati díj beszedése, kapcsolattartás a használókkal stb., valamint a tanúsítási folyamat szakmai támogatása. Erre vonatkozólag AZ ÖNKORMÁNYZAT és Ügyvivő Szervezet megbízási szerződést köt.

Az Ügyvivő Szervezet állandó személyzettel rendelkező, a tanúsításban közvetlenül érdekeltektől független szervezet.

Az Ügyvivő Szervezet tevékenységét KMJVÖAz Önkormányzattal kötött Szerződés és Az Önkormányzat által előírt szabályzat alapján végzi.

Az Ügyvivő Szervezet védjeggyel kapcsolatos tevékenységének megfelelő szintű ellátását a Tanúsítási Bizottság felügyeli.

Az Ügyvivő Szervezet gondoskodik:

* a pályázatok fogadásával és nyilvántartásával kapcsolatos teljes körű adminisztratív tevékenységek ellátásáról,
* a nevezési díj beszedéséről,
* a tanúsítással kapcsolatos szervezési feladatok ellátásáról,
* a szakmai rendszer folyamatos karbantartásáról és fejlesztéséről,
* a használati jog ellenőrzéséről, az ellenőrzések lebonyolításáról, a szükséges lépések megtételéről,
* a Bíráló Bizottság részére döntés előkészítésről,
* a Bíráló Bizottság döntéseinek jegyzőkönyvezéséről, és továbbításáról a Tanúsítási Bizottság felé,
* a Használati szerződések elkészítéséről és aláíratásáról,
* a használati díj beszedéséről.

Jelen feladatok ellátásával kapcsolatban Az önkormányzat és a kiválasztási eljárás során kiválasztott Ügyvivő szervezet megbízási szerződést köt. A szerződés alapján a tevékenységért Az Önkormányzat Ügyvivő szervezet részére meghatározott összegű megbízási díjat fizet.

## Bíráló Bizottság

A Bíráló Bizottság a terméktanúsítási rendszerben részt vevő olyan, független szakértői testület, melynek alapvető feladata a terméktanúsítási bírálatok végrehajtása. A Bizottság tagjait a tanúsítási ellenőrzésért teljes szakmai felelősséggel tartozó, alvállalkozó szakértők alkotják, akiket az Ügyvivő Szervezet választ ki.

A Bíráló Bizottság tagjaival az Ügyvivő Szervezet *megbízási szerződést* köt. A Bíráló Bizottság tagjai tevékenységüket a Megbízási Szerződés, és jelen Szabályzat előírásainak megfelelően végzi.

A Bíráló Bizottság működése során folyamatosan érvényesülnie kell a függetlenség és a hitelesség alapelveinek.

A független, elismert szakemberekből álló Bíráló Bizottságot alkotó szakértők névsorát – a Tanúsítási Bizottsággal egyeztetve – az Ügyvivő Szervezet állítja össze és tartja naprakész állapotban.

A Bíráló Bizottságnak állandó és ideiglenes tagjai vannak, megbízatásuk időtartalmát a Megbízási szerződés tartalmazza.

A Bíráló Bizottság munkáját az Ügyvivő Szervezet támogatja.

A Bíráló Bizottságba meghívott szakértők az alábbi felsorolt kompetenciák valamelyikével rendelkeznek:

* Az adott - a Nizzai Osztályozási Rendszer szerint megpályázott és működtetett - termékosztály adott termékcsoportjának beható ismerete (pl. műszaki-, technológiai-, jogi-, egyéb gazdasági ismeretek);
* az adott szakágazat technológiájának beható ismerete;
* a fogyasztóvédelem területén szerzett tapasztalat;
* a marketing és reklám területén szerzett tapasztalat;
* minőségirányítási rendszerek ismerete;
* a csomagolás-technológia, az esztétika területén szerzett tapasztalat.

A Bíráló Bizottság feladata:

* a további vizsgálatok szükségességének meghatározása és végrehajtása,
* döntés-előkészítés a Tanúsítási Bizottság számára.

## Tanúsítási Bizottság

A Tanúsítási Bizottság 3 tagú szervezet, melynek tagjai:

* Kaposvár Megyei Jogú Város polgármestere,
* Kaposvár Megyei Jogú Város Jegyzője,
* Az Ügyvivő Szervezet képviselője, aki nem lehet az Ügyvivő Szervezet vezetője, és akit az Ügyvivő Szervezet delegál.

A tagok kiválasztása úgy történik, hogy biztosítva legyen az egyensúly és egyetlen érdekcsoport se válhasson uralkodóvá.

A Tanúsítási Bizottság munkájában az Ügyvivő Szervezet vezetője nem vesz részt, mivel a fellebbezések elbírálásáért ő felel és Az Önkormányzat ilyen módon is biztosítani kívánja a függetlenséget és a többszintű bírálatot.

A Tanúsítási Bizottság feladata:

* a tanúsítással kapcsolatos végső döntés meghozatala.

# A tanúsítási eljárás rendje

##  A tanúsítási eljárás kérelmezése, a kérelmek kezelése

A védjegy használati jogát és a védjegyhasználati engedély kiadását az a kérelmező a *Nevezési lap* benyújtásával kérheti. A *Nevezési lap* és a szükséges információk – a pályázó tag felé – történő továbbításáról az Ügyvivő Szervezet gondoskodik. A kitöltött *Nevezési lapot,* a kapcsolódó *mellékletekkel*, *dokumentációval* együtt az Ügyvivő Szervezethez kell továbbítani.

A beérkező feljegyzések átvizsgálását követően az Ügyvivő Szervezet gondoskodik a

* hiányzó adatok alapján a pályázó értesítéséről,
* a szükséges iratok és a termékminta bekéréséről (ez utóbbi esetében, amennyiben az lehetséges).

Amennyiben a termék/termékcsoport nem alkalmas a Bíráló Bizottsági ülésen történő vizsgálatra, a vizsgálatot a beküldött feljegyzések alapján kell elvégezni. Amennyiben a bírálat a beküldött információk alapján nem végezhető el, a Bíráló Bizottság javaslata alapján a Tanúsítási Bizottság dönt a helyszíni/laboratóriumi vizsgálat elrendeléséről. Helyszíni szemle elrendeléséről az Ügyvivő Szervezet képviselője jogosult dönteni, ha azt a termék/szolgáltatás jellege indokolja.

### Bírálatok szervezése

A pályázati kérelem alapján az Ügyvivő Szervezet kijelöli az ellenőrzést végző Bíráló Bizottság tagjait.

Az ellenőrzés megkezdése előtt a Bíráló Bizottság tagjairól az Ügyvivő Szervezet tájékoztatja a pályázót, aki indokolt esetben (pl. összeférhetetlenség) 3 munkanapon belül – az Ügyvivő Szervezetnél - kifogással élhet (e-mail, fax). Az írásos kifogás beérkezése esetén az Ügyvivő Szervezet új szakértő kijelöléséről gondoskodik.

Az Ügyvivő Szervezet – a költség-hatékonyság érdekében – a bírálatokat úgy szervezi, hogy egyszerre több – pl. hasonló - termékcsoport értékelése történjen meg.

A Bíráló Bizottsági üléseket az Ügyvivő Szervezet szervezi (időpont, helyszín, résztvevők tájékoztatása). A bírálatok helyszínét az Ügyvivő Szervezet biztosítja.

A Bíráló Bizottság tagjainak díjait az Ügyvivő Szervezet előlegezi meg, és az Önkormányzat viseli.

## A bírálat

A Bíráló Bizottság a jelen Szabályzat előírásának megfelelően gondoskodik az ellenőrzés végrehajtásáról és eredményének *Értékelési jegyzőkönyvben* történő dokumentálásról.

Az ellenőrzés kiterjed a termék/előállítás

* pontos előállítási helyének,
* minőségi színvonalának, megbízhatóságának,
* csomagolási, jelölési színvonalának
* külső jelölésének, esztétikájának

elbírálására.

A Bíráló Bizottság

* a benyújtott dokumentációt,
* a termékmintát

ellenőrzi.

Amennyiben a Bíráló Bizottság helyszíni és/vagy laboratóriumi vizsgálatot javasol, az Ügyvivő Szervezet gondoskodik a pályázó értesítéséről és egyben a beleegyezés kéréséről. Amennyiben a pályázó a helyszíni/laboratóriumi vizsgálatot visszautasítja, az Ügyvivő Szervezet az eljárást felfüggeszti, melyről a pályázót és a Tanúsítási Bizottságot írásban értesíti. A pályázó a döntés ellen írásban fellebbezhet.

A pályázó beleegyezése esetén az Ügyvivő Szervezet gondoskodik a helyszíni/laboratóriumi vizsgálatok elvégeztetéséről.

A pályázó a tanúsítási ellenőrzés lefolytatása céljából köteles:

* a megadott számú termékmintát és a szükséges dokumentációt a megadott helyre eljuttatni,
* indokolt esetben, a helyszíni szemle lefolytatását és/vagy laboratóriumi vizsgálatok elvégzését lehetővé tenni és támogatni.

A bírálatokon minden esetben részt vesz az Ügyvivő Szervezet képviselője, aki folyamatosan ellenőrzi a bírálat szakmai megfelelőségét és függetlenségét. A bírálatok alkalmával az Ügyvivő Szervezet képviselője gondoskodik az *Értékelési jegyzőkönyv* elkészítéséről, az adatok és az igazoló aláírások teljességéről, továbbá a Tanúsítási Bizottság részére történő átadásáról.

### Tanúsítási Bizottsági ülések szervezése

Az Ügyvivő Szervezet a Bíráló Bizottság által készített Értékelési jegyzőkönyvek elektronikus változatát (pdf formátumban) és – amennyiben lehetséges – a termékek digitális fotóját, előzetes tájékoztatás céljából a Tanúsítási Bizottság részére e-mailen továbbítja. A Tanúsítási Bizottság üléseit az Ügyvivő Szervezet szervezi (helyszín, időpont). Az Ügyvivő Szervezet képviselője szavazati joggal – a függetlenség és a szakmai képviselet biztosítása érdekében – vesz részt.

Az Ügyvivő Szervezet képviselője gondoskodik a Tanúsítási Bizottság döntésének dokumentálásáról, valamint az adatok és az igazoló aláírások teljességéről.

A Tanúsítási Bizottság döntéséről az Ügyvivő Szervezet írásban tájékoztatja a pályázót.

## Elbírálás

A Tanúsítási Bizottság

* a Bíráló Bizottság által kiállított Jegyzőkönyv,
* valamint a pályázatban szereplő adatok és a vonatkozó Szabályzatok alapján,

dönt védjegyhasználati engedély kiadásáról vagy elutasításáról.

Amennyiben a döntéséhez további információra van szüksége, a Tanúsítási Bizottság kiegészítő vizsgálatokat, ellenőrzést végeztet.

A Tanúsítási Bizottság döntése az *Értékelési jegyzőkönyvben* kerül rögzítésre.

A Tanúsítási Bizottság határozatait szótöbbséggel hozza meg. A védjegyhasználat engedélyezéséhez legalább két tag igen szavazata szükséges.

A fentiekben leírt szabályok az e-mailen történő szavazásra is értendők.

A Tanúsítási Bizottság döntéséről a pályázót az Ügyvivő Szervezet írásban tájékoztatja.

Az Értékelési jegyzőkönyvet az Ügyvivő Szervezet bizalmasan kezeli.

A döntés ellen fellebbezésnek helye nincs.

## A védjegy használati jog engedélyezése, védjegyhasználati engedély kiadása

A védjegyhasználati engedély kiadásáról az Ügyvivő Szervezet gondoskodik, szintúgy a védjegy használatára vonatkozó Arculati Kódex és jelen Szabályzat továbbításáról.

A védjegy használatára az Ügyvivő Szervezet (az Önkormányzat megbízásából és nevében) és a nyertes pályázó *Használati szerződést* köt.

## A védjegy használata

A védjegy használata során figyelembe kell venni és be kell tartani az Ügyvivő Szervezet és a pályázó által kötött *Használati szerződésben* és az Arculati Kódexben előírtakat.

A védjegy azon a terméken tüntethető fel, mely megfelel a tanúsításra bemutatott dokumentációnak és termékmintának.

## Időtartam

A védjegy használata 3 éves időtartamra szól. Amennyiben a meghatározott idő lejár, az előállító a védjegy további használatára csak újabb kérelem benyújtásával és elbírásával jogosult. Az újabb kérelem tanúsítási eljárásának egyszerűsítésére - a védjegyhasználat korábbi ellenőrzési tapasztalatai alapján - az Ügyvivő Szervezet jogosult.

##  Változások bejelentése, kezelése

A védjeggyel ellátott termék tartalmában vagy csomagolásán tervezett jelentős változásokról az előállító köteles írásban tájékoztatni az Ügyvivő Szervezet.

A változás-bejelentést az Ügyvivő Szervezet megvizsgálja, és szükség esetén értesíti a Tanúsítási Bizottságot.

Amennyiben a tervezett változtatás a termék fogyasztói megítélését és ezzel a védjegy hitelét veszélyezteti, a védjegy használatát a Tanúsítási Bizottság feltételhez kötheti, vagy új - esetleg egyszerűsített - eljárás lefolytatását írhatja elő.

## A védjegyhasználati jog megszűnése

A védjegyhasználati jog megszűnik

* a 3 év leteltével,
* ha a védjegy használatára az előállító nem tart igényt és erről az Ügyvivő Szervezetet írásban tájékoztatja,
* ha a védjegy használati jogot a Tanúsítási Bizottság az előírásokban meghatározott védjegyhasználati jogok megsértése miatt visszavonja.
* a Használati szerződésben meghatározott esetekben

##  A védjegyhasználati jog megsértése

A védjegyhasználati jogot megsérti az előállító, amennyiben,

* védjegyhasználati engedély nélkül használja a védjegyet,
* a védjegyhasználati engedély érvényességének lejárata után előállított terméken is használja a védjegyet,
* a védjegyet nem a Működési Szabályzatban és az Arculati Kódexben meghatározott követelmények szerint alkalmazza,
* a Működési Szabályzatban és a Használati szerződésben előírt költségek határidőben történő megtérítése nélkül használja a védjegyet.

# A védjegyhasználat ellenőrzése

A védjegyet viselő termékek fogyasztói elismertsége, a védjegy piaci értékének védelme érdekében rendszeres és eseti utóellenőrzések szükségesek, melyeket az Ügyvivő Szervezet végez. Ezen ellenőrzések biztosítják azt, hogy a védjegyet viselő termékek az előállítás és forgalmazás során folyamatosan megfelelnek a meghatározott követelményeknek.

## Rendszeres utóellenőrzés

A rendszeres utóellenőrzések során az Ügyvivő Szervezet által felkért szakértő, a forgalomban lévő védjegyes termékből véletlenszerűen mintát vesz olyan mennyiségben, amely a szükséges vizsgálatok és ellenőrzések elvégzéséhez elegendő. A Bíráló Bizottság helyszíni szemlét rendelhet el. Az ellenőrzés eredményéről készített Jegyzőkönyvet a Bíráló Bizottság a Tanúsítási Bizottság részére továbbítja.

## Az utóellenőrzés értékelése

A sikeres (hiányosságok észrevétele nélkül lezajlott) utóellenőrzés esetében az Ügyvivő Szervezet a Tanúsítási Bizottságot értesíti a védjegy használat megfelelőségéről, az intézkedések szükségtelenségéről.

Amennyiben az utóellenőrzés során a Bíráló Bizottság hiányosságot tapasztalt, a Tanúsítási Bizottság

* felszólítja az - előállítót a hiányosság kiküszöbölésére, vagy
* a hibák felszámolásáig, de legkésőbb 6 hónapra felfüggeszti a védjegy használati jogot, vagy
* dönt a védjegy használati jog és a védjegyhasználati engedély visszavonásáról.

## Eseti utóellenőrzés

Fogyasztói reklamáció, hatósági bejelentés vagy más, a védjegyet viselő termék nem megfelelő minőségével kapcsolatos információ – az Önkormányzathoz vagy az Ügyvivő Szervezethez történő – beérkezést követően teljes körű vagy részleges eseti ellenőrzést rendelhető el.

# A védjegyhasználati engedély és a védjegy használati jog használatának költségei

A pályázó a Nevezési Lap benyújtásával kötelezettséget vállal a felmerülő és az alábbiakban részletezett költségek és használati díjak megtérítésére.

# Pályázati költségek

##  Nevezési díj

A nevezési díj termékcsaládonként az alábbiak szerint alakul: őstermelő esetén 5000,- Ft + ÁFA, kis-és középvállalkozás esetén 50.000,- Ft + ÁFA, nagyvállalkozás esetén 150.000,- Ft + ÁFA.

Annak megállapítása, hogy a pályázó melyik kategóriába tartozik, az EU 2003/361/EK bizottsági ajánlása alapján történik:

Az, hogy egy cég melyik kategóriába tartozik, a következő szempontok alapján dől el:

az alkalmazottak létszáma és

a cég forgalma vagy mérlegfőösszege.

|  |  |  |  |  |
| --- | --- | --- | --- | --- |
| **Vállalkozás típusa**  | **Alkalmazottak száma**  | **Forgalom**  | vagy | **Mérlegfőösszeg**  |
| Középvállalkozás | < 250 | ≤ 50 millió euró | ≤ 43 millió euró |
| Kisvállalkozás | < 50 | ≤ 10 millió euró | ≤ 10 millió euró |
| Mikrovállalkozás | < 10 | ≤ 2 millió euró | ≤ 2 millió euró |

A fenti plafonértékek csak az önálló cégekre vonatkoznak. A nagyobb cégcsoportokba tartozó vállalkozások esetében az említett adatokon kívül a csoport alkalmazottainak összlétszámát, továbbá a csoport forgalmát és mérlegfőösszegét is figyelembe kell venni.

 A nevezési díjat a Nevezési Lap benyújtása után megküldött számla alapján kell az Ügyvivő Szervezetnek befizetni. Termékcsaládnak tekinthető az azonos termékcsoportba tartozó, azonos csomagolású és formai megjelenésű, főbb műszaki jellemzőiben azonos termékekből álló termék együttes (pl. adott márkajelzést viselő joghurt-termékcsalád).

## Laboratóriumi és helyszíni vizsgálatok díja

Amennyiben a Bíráló Bizottság elrendeli, a kérelem benyújtásával kapcsolatos laboratóriumi és/vagy helyszíni vizsgálatok költségei az előállítót (tehát a pályázót) terhelik. A laboratóriumi és/vagy helyszíni vizsgálatok díja megegyezik az aktuális piaci árakkal. A laboratóriumi vizsgálatokat a Kaposvári Egyetem megfelelő vizsgálati egysége végzi el, az Ügyvivő Szervezet felé benyújtott aktuális árlistája alapján. Amennyiben a pályázó a szükséges minőségi elvárásokat rendelkezésére álló 30 napnál nem régebbi független labor által készített laborvizsgálati eredményekkel alá tudja támasztani, a Bíráló Bizottság ezeket teljes értékű igazolásként elfogadhatja.

Abban az esetben, ha laboratóriumi és/vagy helyszíni vizsgálat elvégzése válik szükségessé, a Bíráló Bizottság által meghatározott vizsgálatokról és azok költségeiről az Ügyvivő Szervezet tájékoztatja a pályázót, aki írásban igazolja vissza azok elfogadását vagy elutasítását. Elutasítás esetén az eljárás további menetéről és a védjegy használatáról a Tanúsítási Bizottság dönt, a pályázót az Ügyvivő Szervezet értesíti.

##  A védjegy használati díja

A védjegy használati díja a jelölt termék forgalmának 0,1 %-a. A kérelem benyújtása során a pályázó nyilatkozik a termék éves forgalmáról. A pályázó írásos nyilatkozatban vállalja, hogy az Ügyvivő Szervezet által kijelölt könyvvizsgáló a termék forgalmával kapcsolatos adatokat átvizsgálhatja.

A nyertes pályázatok esetében a megadott forgalmi adatok és a befizetések értékét az Ügyvivő Szervezet kíséri figyelemmel.

## Utóellenőrzési költségek

A 9.1 és 9.3. pont szerinti utóellenőrzés esetleges kiegészítő vizsgálati költségei a védjegy használóját terhelik.

Amennyiben az utóvizsgálatok során laboratóriumi és/vagy helyszíni vizsgálati költségek merülnek fel, a díjakkal kapcsolatos tájékoztatás és beleegyezés a 11.2. pontban leírtak szerint történik.

# A tanúsítási rendszerben résztvevő szervek kötelességei

Jelen Működési Szabályzat betartásával a tanúsítási rendszerben résztvevő szervek biztosítják a tanúsítás rendszerének folyamatos működését.

Gondoskodnak a védjegy széleskörű megismertetéséről, piaci ismeretségének és elismertségének megteremtéséről.

Ennek érdekében:

* rendezvényeken, a helyi sajtóban és a médiumokban ismertetik a tanúsítási rendszert és a védjegyet,
* a védjegyet elnyert termékekről tájékoztatást adnak a helyi médiában, információs anyagokat készítenek, ezeket széleskörűen terjesztik.

#  A védjegy használati jogot elnyert termék előállítójának kötelességei

Terméke minőségét és előállítási körülményeit folyamatosan legalább a védjegyhasználati engedély elnyerése során megismert szinten tartja.

A védjegyet az Arculati Kódex előírásai alapján használja, a Működési Szabályzatot betartja, a belőle rá háruló minden kötelezettségének eleget tesz.

# A TANÚSÍTÁSI RENDSZER MŰKÖDTETÉSÉHEZ KAPCSOLÓDÓ DOKUMETUMOK KEZELÉSE

Az Önkormányzat a tanúsítási eljáráshoz kapcsolódó előíró jellegű dokumentumait és formanyomtatványait az Ügyvivő Szervezet készíti, módosítja és tartja nyilván. A dokumentumok, formanyomtatványok jóváhagyása a Taggyűlésen történik.

Az Ügyvivő Szervezet a dokumentumok kezelése során gondoskodik azok:

* azonosításáról (pl. dátum, cím, verziószám),
* olvashatóságáról, védelméről (tárolás, vírusvédelem, adatvédelem, megőrzés),
* az érvényes dokumentumok elérhetőségének biztosításáról, elosztásáról az érintett képviselők részére,
* módosításainak követéséről, nyilvántartásáról,
* az érintettek tájékoztatásáról (kiadás, érvénybelépés, visszavonás esetén).